Tusak Dahlia

Dahlia toi ko' tusak rumun do surun nopo nga iso kawo tusak om genus susumuni saka om rusap kirumbi id paganakan dikotiledon Asteraceae i sumuni id Mexico om Amerika Tengah. Puru paganakan dau nopo nga  tusak tadau, daisi, kekwa om zinnia. Kiwaa 49 spesies id suang genus diti poinsuang kacukan i kasasari pinotanom sabaagi momiro kabun.

Tusak dahlia nointutunan sabaagi tusak pogun Mexico id 1963. Natanom nogi gamutdau sabaagi susumuni taakanon do tulun Aztek, nga tumagak nodii diti toilaan kalapas Kopongonuan Sepanyol. Id Eropa, mumbal nogi diolo' popointutun gamut dahlia sabaagi tanom taakanon nga' au kolimbou.

 Pungaranan 
nngaran umum dahlia () ii nogi ngaran genus dau nga pinatahak i  Antonio José Cavanilles, monunuhu Dumo do Laja Madrid hilo id Sepanyol montok popohondom Anders Dahl, songulun puru botani Sweden i tinuduk Carl Linnaeus.

Ngaran tusak rumun do surun () pinatahak sabab bontuk gugusan ranggi piipiro spesies toi ko' kultivar tusak diti nga kaagal do rumun do suruj i kiliwang-liwang.   Ngaran diti nga koruba id poomitanan suai i kibontuk do miagal do kui rumun do surun.

 Botani 

Dahlia nopo nga susumuni saka i kigamut, nga milo tanamon jumadi do puun somusim id piipiro kinoyonon musim osogit. Kiwaa piipiro spesis dahlia i kiguas do gamut, om haro nogi spesis suai i kiguas do okodou id aiso tisu koduo om monghulit sumuni alapas do kotingkod maamaso do musim osogit mooi do milo sumuni id lobi alaid. Kiroun nogi do guas dau om kinawas nga mantad 30 sentimeter gisom olobi 1.8-2.4 meter.

 Tusak 
Susumuni dahlia nogi nga kitusak iso tusak tikid raan; tusak diti milo nogi kiwaa rulud longkod mantad 5 sm gisom olobi 30sm toi ko' kigayo miagal piring do taakanon. Tusak dau nogi nga mantad sanwakas tanak tusak akampis i poinlongkod id posorili tanak tusak ruji. Tikid tanak tusak diti nopo nga iso unit tusak, Setiap anak bunga ini merupakan unit bunga tunggal, nga asaru nasala nokotutun sabaagi ranggi, loolobi po i tabaal hortikultur. 

Kogumuan soesis tusak diti nga papalabus bau di owongi i kaanu mamagayat songongi pendebunga nga popokito mogikakawo wotik i atarang suai ko woyik do obulou.

 Taburan om habitat 
Ogumu orubaan Dahlia id Mexico, nga kiwaa nogi piipiro spesis okito id kabaatan koibutan Amerika Kabaatan. Kawo spesis D. australis okito osodu kabaatan kotonobon Guatemala, suai ko ilo' D. coccinea om D. imperialis'' nga okito id soboogian Amerika Tanga om koibutan Amerika kabaatan. Tusak spesis dahlia okito id tana sangkawas om id nuku id kinawas mantad 1,500 om 3,700 meter, kinoyonon akawas diti ointutunan sabaagi zon sinunion "talun tusam-oak". Kogumuan spesis diti kiwaa nogi kasapad julat i nokoinsarabak id wayaan borisan nulu do id Mexico.

 Kogunoon 
Susumakit kencing toomis om kukulan arasak id Eropa om Amerika Syarikat pinatahak nogi nogi iso kawo taakanon toomis mantad inulin i aanu maya id sandad posorili id gamut puun dahlia pogulu insulin oruba id toun 1923.

 Rujukan